ร้านอาหารตามสั่งร้านนี้ เป็นร้านเก่าแก่ตั้งอยู่ในสวนรถไฟ มาทานร้านนี้ เราไม่เน้นบรรยากาศ แต่เน้นอิ่มอร่อย หลังจากออกกำลังกายกันค่ะ

เมนูที่สั่งสำหรับ 4 คน วันนี้

1.    หมูทอด หมูหั่นเป็นชิ้นยาวๆ คลุกกับงาแล้วทอดกับใบมะกรูดจนเหลืองกรอบ กินจิ้มกับซอสพริก กับข้าวสวยร้อนๆ เด็กๆ น่าจะชอบ
2.    ผัดผักบุ้งไฟแดง จานนี้ตอนเพื่อนสั่ง คิดว่า เมนูธรรมดาจัง แต่พอกินแล้วไม่ธรรมดาแฮะ ผักบุ้งผัดได้กรอบดีหอมเต้าเจี้ยวและไม่เค็มเกินไปค่ะ
3.    ทอดมันปลากราย เนื้อปลากรายเหนียวนุ่ม ถ้าใส่ใบมะกรูดฝอยเพิ่มอีกนิดจะยิ่งอร่อย
4.    ต้มยำกุ้งน้ำข้น รสชาติกลมกล่อมดีค่ะ
5.    ยำปลาดุกฟู ปลาดุกฟูกรอบหอมไม่มีกลิ่นหืนของน้ำมัน โรยถั่วมาให้เยอะดี ถ้าคนชอบกินถั่วลิสงคั่วน่าจะชอบ คลุกกับน้ำยำกินกับมะม่วงเปรี้ยวหั่นฝอย กินเล่นเพลินได้สบายๆ ค่ะ